OpenLLM-France/wikimedia huggingface dataset:
# Brot

«Brot» té aquests significats:
* Brot (botànica), part nova d'una planta
* Brot epidèmic, manifestació d'un fenomen mèdic per sobre de la freqüència habitual.
* Brot, sèrie de televisió islandesa de 2019, més coneguda amb el títol en anglès The Valhalla Murders
# Dale City

Dale City és una concentració de població designada pel cens dels Estats Units a l'estat de Virgínia. Segons el cens del 2006 tenia 63.616 habitants.

## Demografia

Segons el cens del 2000, Dale City tenia 55.971 habitants, 17.623 habitatges, i 14.327 famílies. La densitat de població era de 1.436,9 habitants per km².
Dels 17.623 habitatges en un 48,7% hi vivien nens de menys de 18 anys, en un 63,6% hi vivien parelles casades, en un 12,9% dones solteres, i en un 18,7% no eren unitats familiars. En el 13,6% dels habitatges hi vivien persones soles el 2,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,17 i el nombre mitjà de persones que vivien en cada família era de 3,48.
Per edats la població es repartia de la següent manera: un 32,7% tenia menys de 18 anys, un 8,4% entre 18 i 24, un 34,9% entre 25 i 44, un 20,3% de 45 a 60 i un 3,8% 65 anys o més.
L'edat mediana era de 31 anys. Per cada 100 dones de 18 o més anys hi havia 95,2 homes.
La renda mediana per habitatge era de 65.355$ i la renda mediana per família de 69.278$. Els homes tenien una renda mediana de 42.131$ mentre que les dones 32.984$. La renda per capita de la població era de 22.363$. Entorn del 3,1% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dale City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Dale City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Carena de la Llena

La Carena de la Llena és una serra al municipi d'Alpens (Lluçanès) amb una elevació màxima de 1.206,9 metres, el cim del Puigdon, el punt més alt i septentrional de la comarca.

## Notes

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Mapes de Patrimoni Cultural». Diputació de Barcelona.
# Banco Urquijo

El Banco Urquijo, denominat actualment Sabadell Urquijo Banca Privada, és un banc del Grup Banc Sabadell amb seu a Madrid. Ha obtingut dos anys consecutis el premi a millor banc espanyol de banca privada.

## Història

Banco Urquijo va ser fundat a la ciutat de Madrid l'any 1870 per Juan Manuel Urquijo Urrutia. L'any 2006 el Banc Sabadell el va absorbir integrant-lo a la divisió de banca privada.

## Referències

* ↑ «Banco Urquijo ganó 11,2 millones en 2009, un 72% más» (en castellà). Cincodias.com, 08-02-2010. [Consulta: 21 gener 2011].
# Émile Oustalet

Dr Jean Frédéric Émile Oustalet (24 d'agost de 1844 – 23 d'octubre de 1905) va ser un zoòleg francès.
La seva tesi va versar sobre Recherches sur les insectes fossiles des terrains tertiaires de la France (1874) on estudia els fòssils principalment de l'Auvergne i els voltants de Aix-en-Provence.
Oustalet va estar a Montbéliard, en la secció de Doubs. Treballava al Museu Nacional d'Història Natural de França on va succeir a Jules Verreaux com a ajudant naturalista l'any 1873.
L'any 1900 va succeir a Alphonse Milne Edwards com a Professor de Mamífers.
Coautor de Les Oiseaux de la Chine (1877) amb Armand David, també va escriure Oiseaux du Cambodge (1899).
Oustalet fou el president del tercer International Ornithological Congress que va tenir lloc a Paris l'any 1900.

## Algunes publicacions

* 1874. Recherches sur les insectes fossiles des terrains tertiaires de la France. Paris : G. Masson
* 1878. Avec A. Milne-Edwards, Études sur les Mammifères et les Oiseaux des Îles Comores. Paris
* 1880-1881. Monographie des oiseaux de la famille des mégapodiidés. Dues parts, Paris
* 1889. Oiseaux dans le compte rendu de la mission scientifique du Cap Horn. 1882-1883. Paris : Gauthier-Villars et fils)
* 1893. La Protection des oiseaux. Paris : Jouvet) — reimprès el 1895 i reeditat l'any 1900
* 1895. Les Mammifères et les Oiseaux des îles Mariannes. Dues parts, Paris
* 1899. Oiseaux du Cambodge, du Laos, de l'Annam et du Tonkin. Paris

## Epònims

* Anas oustaleti (Salvadori, 1894).

## Font

* Philippe Jaussaud & Édouard R. Brygoo. 2004. Du Jardin au Muséum en 516 biographies. Museu Nacional d'Història Natural de França, Paris : 630 pàg. ISBN 2-85653-565-8
# Alexandre Czerniatynski

Alexandre Czerniatynski (28 de juliol de 1960) és un exfutbolista belga.

## Selecció de Bèlgica

Va formar part de l'equip belga a la Copa del Món de 1982.

## Referències

* ↑ Beveren schuift Czerniatynski 2e keer opzij on www.sporza.be
* ↑ Rétro Legends : Alexandre Czerniatynski Arxivat 2016-03-03 a Wayback Machine., mambourg-charleroi.be
# Detàvia

Detàvia,Dethawia, és un gènere monotípic de plantes amb flors apiàcies. L'única espècie del gènere és la detàvia (Dethawia tenuifolia)
És una herbàcia perenne de 20 a 50 cm d'alt, glabra, de rabassa gruixuda, coberta de residus fibrosos de les fulles velles, tija feble, erecta, flexuosa, poc ramificada, gairebé sense fulles; fulles basals nombroses de 5-25 cm 3-4 pinnatisectes; umbel·la de 4-10 radis; pètals blancs enters;fruit ovoide de 4-6 mm. Floreix de juliol a agost.

## Hàbitat

Pradells en els replans de les roques ombrívoles calcàries. En l'estatge subalpí i en la part superior de l'estatge montà (1000 a 1700 m d'altitud). Només es troba als Pirineus i la Serralada Cantàbrica. (Oròfit del sud-oest d'Europa)

## Notes

* ↑ Bolòs i Vigo Flora dels Països Catalans
# Brosso

Brosso és un comune (municipi) de la ciutat metropolitana de Torí, a la regió italiana del Piemont, situat a uns 50 quilòmetres al nord de Torí. A 1 de gener de 2019 la seva població era de 394 habitants.
Brosso limita amb els següents municipis: Tavagnasco, Traversella, Borgofranco d'Ivrea, Quassolo, Trausella, Meugliano, Lessolo i Vico Canavese.

## Referències

* ↑ «Resident population on 1st january» (en anglès). ISTAT. [Consulta: 9 abril 2020].
# Carla

* Aquest article tracta sobre el nom propi femení. Si cerqueu la cantautora catalana en llengua anglesa coneguda com a Carla, vegeu «Carla Serrat i Tarré».
El nom de Carla prové de la llengua germànica. Si ens centrem en la seva etimologia, podem veure com el nom prové de la paraula Karl. Aquesta paraula es tradueix com la més forta o poderosa. Això vol dir que estem parlant d'una dona forta que afrontarà els seus problemes sense problemes.
No obstant també hi ha persones que pensen que aquest nom podria provenir directament del femení de Carles en italià. Segons els últims estudis, és un dels 15 noms més comuns en el nostre país en els últims 12 mesos.

## Personalitat

Carla és una persona a la qual li agrada la tranquil·litat i no li agrada estressar per res del món. Té clar que qualsevol problema pot ser solucionat sense problemes, perquè és una dona fuerte.A ella li agrada ser independent. Realment no li agrada que ningú estigui darrere d'ella. És una noia a la qual li agrada aprendre coses noves cada dia. No es conforma amb els coneixements que té, sinó que vol ampliar-los per aconseguir entendre millor el món que l'envolta. Això fa que sigui una gran estudiosa i per això s'arribi a un lloc laboral molt elevat. Això sí, per aconseguir adquirir aquests coneixements sempre ha d'estar en un lloc sense gent, perquè es pot distreure amb gran facilitat.
Ella vol estar el punt més alt de les empreses, li agrada dirigir i manar, però no li agrada que la manin. Això fa que moltes persones la demanin consells, ja que realment és la número u de tots els grups.
Dins el món laboral, podem dir que Carla és una noia insistent. És a dir, no li agrada deixar les coses a mitges. Una vegada que comença a fer una feina, no para fins que el finalitza. Si a això sumem la seva capacitat de lideratge, podem dir que és una gran directiva. I si no arriba a aquest lloc, com a mínim ha de treballar com a encarregada dins el a empresa. És més, en moltes ocasions és una gran emprenedora, vol treure les seves idees a la llum per poder crear un bon negoci. Carla no és una noia a la qual se la pugui enamorar fàcilment. Però una vegada que s'ha enamorat, és important que la seva parella la d'afecte i més sàpiga deixar el seu espai. Per aquest motiu, en cap cas pot estar amb una persona gelosa la qual vigili tots i cadascun dels seus passos. Això sí, tot i ser bastant liberal i de necessitar el seu espai, dins de la parella compta amb un pensament clàssic, és a dir, la seva parella no es comparteix amb ningú més. A més, el seu company sempre ha de ser un punt de suport.

## Personatges famosos

* Carla Bruni, cantant i actriu francesa
* Carla Bley, cantant i compositora estatunidenca
* Carla Lonzi, escriptora italiana
* Carla Simón i Pipó, directora i productora catalana
* Carla Serrat i Tarré, cantautora vigatana coneguda amb el nom de Carla.

## Referències

* ↑ "Significado del nombre Carla"
# Batu

«Batu» té aquests significats:

## Geografia

* Coves de Batu, temple hindú situat a Malàisia.
* Batu (Indonèsia), ciutat de l'illa de Java, a Indonèsia.
* Illes Batu, arxipèlag d'Indonèsia.
* Batu Tara, illa despoblada d'Indonèsia.
* Batu (muntanya), cim d'Etiòpia.

## Persones

* Batu Khan, kan mongol del segle xiii.

## Altres

* Batu (joc), joc de pilota d'origen taïno.
# Émile Ollivier

Olivier Émile Ollivier (Marsella, 2 de juliol de 1825-Saint-Gervais-les-Bains, 20 d'agost de 1913) fou un polític i home d'estat francès. Inicialment un republicà oposat a l'ascens de Napoleó III, va acabar esdevenint un entusiasta de les reformes de caràcter liberal que aquest va realitzar a l'Imperi Francès a partir de 1861. Va entrar al gabinet de govern i va acabar per esser nomenat Primer Ministre de França a les acaballes del regnat de l'emperador fins a la mateixa caiguda de l'Imperi (1870).

## Referències

* ↑ «Ollivier, Olivier Émile» (WikiSource) (en anglès). Britannica, Volume 20.
* ↑ Zeldin, Theodore. Émile Ollivier and the Liberal Empire of Napoleon III (en anglès). Creative Media Partners, LLC, 2021-09-09. ISBN 978-1-01-419198-4.
# Alexandre Dumas

Alexandre Dumas és el nom dels següents personatges:
* Alexandre Dumas (pare) (1802 - 1870), autor, entre altres obres, de Els tres mosqueters i El comte de Montecristo
* Alexandre Dumas (fill) (1824 - 1895), autor, entre altres obres, de La dama de les camèlies
# Dositeu de Samaria

Dositeu de Samaria va ser un heretge cristià fundador d'una secta gnòstica que va viure entre els segles I i II. Se sap molt poc d'aquest personatge, cosa que fa que sigui difícil incloure'l en alguna corrent gnòstica concreta, però es pensa que pertanyia al gnosticisme jueu i no al cristià.
Hegèsip el menciona entre els cinc fundadors de sectes palestines. Orígenes diu d'ell que es va proclamar Messies i que insistia en l'observança del Sàbat. Les Homilies Pseudoclementines el fan nascut a Samaria i diuen que va ser deixeble de Joan Baptista, i mestre de Simó el Mag, que el va succeir en la direcció de la secta. Orígenes també diu que en el seu temps, els dositeus eren només una trentena, però al segle x encara se'ls menciona.

## Referències

* ↑ Montserrat Torrents, Josep (ed.). Los gnósticos. Madrid: Gredos, 1990, p. 27-28. ISBN 8424908848.
# Callichilia barteri

Callichilia barteri creix com a arbust fins a 3 m. Les seves fragants flors presenten una corol·la blanca. El fruit és de color groc a ataronjat amb fol·licles aparellats, cadascun de fins a 5 cm de llargada. L'hàbitat es troba als boscos. Els usos medicinals locals s'inclouen com a tractament de la gonorrea i com a laxant antihelmíntic i infantil. C. barteri es troba a Togo, Benin, Nigèria, Camerun, la República del Congo i la República Democràtica del Congo.

## Referències

* ↑ PROTA. Medicinal Plants, 2008, p. 133–135. ISBN 978-9-05782-204-9.
* ↑ «Callichilia barteri». World Checklist of Selected Plant Families. Royal Botanic Gardens, Kew. Arxivat de l'original el 2017-09-14. [Consulta: 10 setembre 2021].
# Agulla nixa

Agulla nixa és una espècie de rafidiòpter que es pot trobar a zones boscoses de Texas i Mèxic. El seu nom comú és anglès és Texan snakefly (rafidiòpter texà). L'espècie fa entre 15 a 22 mm de longitud i s'alimenta d'insectes més petits. La femella introdueix els ous en escletxes d'escorça que també mengen les larves.

## Referències

* ↑ Kattes, D.H.. Insects of Texas: A Practical Guide. Texas A&M University Press, 2009, p. 109 (W. L. Moody Jr. Natural History Series). ISBN 978-1-60344-082-0.
* ↑ Chanticleer Press, Inc.. The Audubon Society Field Guide to North American Insects & Spiders (en anglès). The Audubon Society, p. 524. ISBN 0394507630 [Consulta: 6 febrer 2021].

## Enllaços externs

* Imatge
# Damla Demirdön

Damla Demirdön, (Ankara, 6 de setembre de 1990) és una jugadora de futbol turca. En la seva carrera professional va jugar per a Gazi Üniversitesi SK d'Ankara i Ataşehir Belediyespor d'Istanbul. També juga a la selecció nacional turca. És seguidora de BJK.

## Referències

* ↑ https://www.tff.org/Default.aspx?pageId=29&macId=77519
* ↑ https://www.tff.org/Default.aspx?pageId=29&macId=4918
* ↑ https://www.haberler.com/yuksek-kramponlar-5891273-haberi/

## Enllaços externs

* Fitxa de Damla Demirdön a la TFF
* Fitxa de Damla Demirdön a la UEFA
# Carl von Linde

Carl Paul Gottfried Linde (Thurnau, Baviera, 11 de juny del 1842 – Múnic, 16 de novembre del 1934) fou un científic i enginyer alemany que descobrí un circuit de refrigeració i inventà els primers processos de fraccionament de l'aire i de liqüefacció de gasos a escala industrial. Aquests descobriments van ser determinants perquè Heike Kamerlingh Onnes guanyés el Premi Nobel de Física el 1913. Fou membre de diverses societats científiques i d'enginyeria. Linde també fundà l'empresa que actualment s'anomena Linde AG, l'empresa gasista més important del món, i apadrinà la creació de la logística de gasos industrials com una línia de negoci productiva. El 1897 fou nomenat cavaller amb el nom de Ritter von Linde.

## Màquina d'absorció

Carl von Linde, 1868
L'invent principal de Carl von Linde va ser la màquina d'absorció, és a dir, la nevera. Per liquar l'aire Linde va utilitzar un mètode basat en els treballs de James Prescott Joule i de William Thomson (qui després seria ennoblit com lord Kelvin), i la introducció de la tècnica de contracorrent. L'aire és aspirat per la màquina, on és comprimit, abans de refredar-se i ser descomprimit, de manera que en aquest punt es refreda. A la contra corrent intercanviadora de calor, l'aire que ja s'ha refredat s'empra per refredar més l'aire comprimit, que es refreda de nou amb la següent entrada d'aire. La contínua repetició del procés condueix a una major reducció de la temperatura fins que l'aire és liquat.

## Vegeu també

* Aire condicionat

## Enllaços externs

* Linde AG (Web de la empresa por él fundada).
* Information on Carl von Linde en la Chemical Heritage Foundation .
* La máquina de licuefacción de aire en el Museo de Múnich, en Alemania.
* The Linde Group chronicle - Información detallada, con imágenes.
# Batalla d'Alcântara

La batalla d'Alcântara tingué lloc el 25 d'agost de 1580 prop d'Alcântara, als voltants de Lisboa, Portugal. Fou una victòria decisiva del rei espanyol de la casa d'Habsburg, Felip II, sobre el pretendent portuguès al tron de Portugal, Dom António, prior de Crato (Antoni I de Portugal).

## Referències

* 1 2 3 Newton de Macedo p.96

## Bibliografia

* Geoffrey Parker, The Army of Flanders and the Spanish road, London, 1972 ISBN 0-521-08462-8
* Henry Kamen, The Duke of Alba (New Haven–London: Yale University Press, 2004).
* David Eggenberger: An encyclopedia of battles: accounts of over 1,560 battles from 1479 B.C. to the present (1985)
* History of Portugal: pamphlet collection (197?)
* Peter N. Stearns, William Leonard Langer: The Encyclopedia of world history: ancient, medieval, and modern, chronologically arranged (2001)
* Cathal J. Nolan: The age of wars of religion, 1000-1650: an encyclopedia of global warfare and civilization (2006)
* Newton de Macedo: História de Portugal: Glória e Declínio do Império-de D.Manuel I ao Domínio dos Filipes (2004) ISBN 989-554-109-0
* Jeremy Black: European warfare, 1494-1660 (2002)
* Tony Jaques: Dictionary of Battles and Sieges: A-E (2007)
* Thomas Henry Dyer: The history of modern Europe: from the fall of Constantinople, in 1453, to the war in the Crimea, Volume 2 (1857)
* David S. Katz: The Jews in the history of England, 1485-1850 (1997)
* Enciclopedia Universal Ilustrada. Espasa. Volume 6 (1999).
* Dauril Alden: The making of an enterprise: the Society of Jesus in Portugal, its empire, and beyond, 1540-1750 (1996)

## Enllaços externs

* The Spanish Tercios 1525 - 1704 (anglès)
# Ľudmila Podjavorinská

Mudmila Podjavorinská fou el pseudònim que emprà Ľudmila Riznerová (26 d'abril de 1872, Bzince pod Javorinou, Eslovàquia - † 2 de març de 1951, Nové Mesto nad Váhom, Eslovàquia), una escriptora eslovaca considerada la primera poeta important del país, però més coneguda pels seus llibres infantils. Escrigué sota diversos pesudònims diferents, com el de Božena, Damascena, Ľ. Šeršelínová, Ľ. Špirifangulínová, Ľudka i Ľudmila.

## Biografia

El seu oncle Ľudovít Rizner l'animà a enviar els seus primers escrits als diaris perquè els publiquessin. Podjavorinská tingué com a mentores tres escriptores contemporànies: Terézia Vansová, Elena Maróthy-Šoltésová i Božena Slančíková. Col·laborà a diverses publicacions periòdiques eslovaques i traduí poesia russa a l'eslovac.
Romangué a la seva vila natal fins al 1910, quan es traslladà a Nové Mesto nad Váhom. Poc temps després, el 1918, fou funcionària de la Creu Roja del districte. Fou membre de Živena, la primera organització de dones d'Eslovàquia. El 1947 fou nomenada Artista Nacional de Txecoslovàquia.

## Selecció d'obres

* Z vesny života ("De la font de la vida"), poesia (1895)
* V otroctve ("En l'esclavitud"), novel·la (1905)
* Žena ("Dona"), novel·la (1909)
* Kytka veršov pre slovenské dietky ("Un ram de poemes per a nens eslovacs"), poesia infantil (1920)
* Balady ("Balades"), poesia (1930)
* Veršíky pre maličkých ("Versos per als més petits"), poesia infantil (1930)
* Medový hrniec ("Olla de mel"), poesia infantil (1930)
* Baránok boží ("Anyell de Déu"), prosa infantil (1932)
* Klásky ("Orelles del gra"), poesia infantil (1947)

## Referències

* 1 2 de Haan, Francisca. Biographical Dictionary of Women's Movements and Feminisms in Central, Eastern, and South Eastern Europe: 19th and 20th Centuries, 2006, p. 444. ISBN 9637326391.
* 1 2 3 Kirschbaum, Stanislav J. The A to Z of Slovakia, 2010, p. 221. ISBN 1461672155.
* 1 2 3 «Ľudmila Podjavorinská» (en eslovac).
# Alfredo Ramos Castilho

Alfredo Ramos Castilho, conegut com Alfredo, (27 d'octubre de 1924 - 31 de juliol de 2012) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1954.

## Palmarès
### São Paulo

* Campionat paulista: 1953, 1957

## Referències

* ↑ «Morre Alfredo Ramos Castilho, também conhecido como Alfredo Ramos ou Polvo, ex-lateral esquerdo e treinador do São Paulo». Esportes.terra.com.br. [Consulta: 2 agost 2012].
* ↑ 1954 FIFA World Cup: Brazil Squad Arxivat 2013-10-17 a Wayback Machine. FIFA. Consultat 22 gener 2010.
* ↑ «Todos os brasileiros - 1954» (en portuguès). FolhaOnline, 09-12-2005. [Consulta: 16 desembre 2017].
# Distribució SU de Johnson

La distribució S$_U$ de Johnson és una família de quatre paràmetres de distribució de probabilitats investigada per primera vegada per N. L. Johnson el 1949. Johnson la va proposar com una transformació de la distribució normal:
    $z=\gamma +\delta \sinh ^{-1}\left({\frac {x-\xi }{\lambda }}\right)$
on $z\sim {\mathcal {N}}(0,1)$.

## Generació de variables aleatòries

Sigui U una variable aleatòria que es distribueix uniformement en l'interval unitari [0, 1]. Les variables aleatòries S$_U$ de Johnson poden generar-se a partir d'U de la manera següent:
    $x=\lambda \sinh \left({\frac {\Phi ^{-1}(U)-\gamma }{\delta }}\right)+\xi$
on Φ és la funció de distribució acumulada de la distribució normal.

## Distribució S$_B$ de Johnson

Norman Lloyd Johnson va ser el primer en proposar la transformació:
    $z=\gamma +\delta \log \left({\frac {x-\xi }{\xi +\lambda -x}}\right)$
on $z\sim {\mathcal {N}}(0,1)$.
Les variables aleatòries S$_B$ de Johnson es poden generar a partir d'U de la següent manera:
    $x=\lambda \left(1+\exp \left(-{\frac {\Phi ^{-1}(U)-\gamma }{\delta }}\right)\right)+\xi$
on Φ és la funció de distribució acumulada de la distribució normal. La distribució S$_B$ de Johnson és convenient per a distribucions de Platykurtic (curtosi).

## Referències

* 1 2 Johnson, N. L. «Systems of Frequency Curves Generated by Methods of Translation». Biometrika, 36, 1/2, 1949, pàg. 149–176. DOI: 10.2307/2332539. JSTOR: 2332539.
* ↑ Johnson, N. L. «Bivariate Distributions Based on Simple Translation Systems». Biometrika, 36, 3/4, 1949, pàg. 297–304. DOI: 10.1093/biomet/36.3-4.297. JSTOR: 2332669.
* ↑ Johnson (1949) "Systems of Frequency Curves...", p. 158

## Bibliografia

* Hill, I. D.; Hill, R.; Holder, R. L. «Algorithm AS 99: Fitting Johnson Curves by Moments». Journal of the Royal Statistical Society. Series C (Applied Statistics), 25, 2, 1976.
* Jones, M. C.; Pewsey, A. «Sinh-arcsinh distributions». Biometrika, 96, 4, 2009, pàg. 761. DOI: 10.1093/biomet/asp053.(Preprint)
* Tuenter, Hans J. H. «An algorithm to determine the parameters of S$_U$-curves in the Johnson system of probability distributions by moment matching». The Journal of Statistical Computation and Simulation, 70, 4, 01-11-2001, pàg. 325–347. DOI: 10.1080/00949650108812126.
# Burlington (Dakota del Nord)

Burlington és una població dels Estats Units a l'estat de Dakota del Nord. Segons el cens del 2000 tenia 1.096 habitants.

## Demografia

Segons el cens del 2000, Burlington tenia 1.096 habitants, 369 habitatges, i 298 famílies. La densitat de població era de 671,7 hab./km².
Dels 369 habitatges en un 51,8% hi vivien nens de menys de 18 anys, en un 65,6% hi vivien parelles casades, en un 11,7% dones solteres, i en un 19,2% no eren unitats familiars. En el 14,6% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,27.
Per edats la població es repartia de la següent manera: un 35,9% tenia menys de 18 anys, un 7,4% entre 18 i 24, un 33,7% entre 25 i 44, un 16,9% de 45 a 60 i un 6,2% 65 anys o més.
L'edat mediana era de 31 anys. Per cada 100 dones de 18 o més anys hi havia 93,7 homes.
La renda mediana per habitatge era de 40.078$ i la renda mediana per família de 42.639$. Els homes tenien una renda mediana de 24.922$ mentre que les dones 19.179$. La renda per capita de la població era de 14.250$. Entorn del 2,7% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Burlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].